CELEX: 32011R1320
Language: bg
Date: 2011-12-16 00:00:00
Title: Регламент за изпълнение (ЕС) № 1320/2011 на Съвета от 16 декември 2011 година за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус

17.12.2011   
            
            
               BG
            
            
               Официален вестник на Европейския съюз
            
            
               L 335/15
            
         РЕГЛАМЕНТ ЗА ИЗПЪЛНЕНИЕ (ЕС) № 1320/2011 НА СЪВЕТА
   от 16 декември 2011 година
   за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 765/2006 на Съвета от 18 май 2006 г. относно ограничителни мерки по отношение на Беларус (1), и по-специално член 8а, параграф 1 от него,
   като има предвид, че:
   
               (1)
            
            
               На 18 май 2006 г. Съветът прие Регламент (ЕО) № 765/2006 относно ограничителни мерки по отношение на Беларус.
            
         
               (2)
            
            
               Предвид критичното положение в Беларус следва да бъдат включени още лица в съдържащия се в приложение IА към Регламент (ЕО) № 765/2006 списък на физически и юридически лица, образувания и органи, на които са наложени ограничителни мерки,
            
         ПРИЕ НАСТОЯЩИЯ РЕГЛАМЕНТ:
   Член 1
   Лицата, изброени в приложението към настоящия регламент, се добавят в списъка в приложение IА към Регламент (ЕО) № 765/2006.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 декември 2011 година.
      
         
            За Съвета
         
         
            Председател
         
         T. NALEWAJK
      
   
   
      (1)  ОВ L 134, 20.5.2006 г., стр. 1.
   
      ПРИЛОЖЕНИЕ
      
         
            Списък на лицата, посочени в член 1
         
         
                      
                  
                  
                     Имена
                     (транскрипция на изписването на беларуски език)
                     (транскрипция на изписването на руски език)
                  
                  
                     Имена (изписване на беларуски език)
                  
                  
                     Имена (изписване на руски език)
                  
                  
                     Дата и място на раждане
                  
                  
                     Длъжност
                  
               
                     „1.
                  
                  
                     Bandarenka Siarhei Uladzimiravich
                     Bondarenko Sergei Vladimirovich
                  
                  
                     Бандарэнка Сяргей Уладзiмiравiч
                  
                  
                     Бондаренко Сергей Владимирович
                  
                  
                     Адрес: Юридический отдел администрации Первомайского района пер. Чорного К. 5, кабинет 417
                     Тел.: +375 17 2800264
                  
                  
                     Съдия от съда в Първомайски район на Минск. На 24 ноември 2011 г. издава присъда срещу Алес Беляцки, един от най-изтъкнатите защитници на правата на човека, ръководител на беларуския правозащитен център „Вясна“, вицепрезидент на Международната федерация за правата на човека (FIDH). Начинът, по който е воден процесът, е в явно нарушение на Наказателно-процесуалния кодекс.
                     Беляцки активно е защитавал и е оказвал подкрепа на лицата, пострадали от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.
                  
               
                     2.
                  
                  
                     Saikouski Uladzimir
                     Saikovski Vladimir
                  
                  
                     Сайкоўскi Уладзiмiр
                  
                  
                     Сайковский Владимир
                  
                  
                     Адрес: Юридический отдел администрации Первомайского района пер. Чорного К. 5, кабинет 417
                     Тел.: +375 17 2800264
                  
                  
                     Прокурор от съда в Първомайски район на Минск. Той разглежда делото на Алес Беляцки, един от най-изтъкнатите защитници на правата на човека, ръководител на беларуския правозащитен център „Вясна“, вицепрезидент на Международната федерация за правата на човека (FIDH). Повдигнатото от него обвинение има ясна и непосредствена политическа мотивация и е в явно нарушение на Наказателно-процесуалния кодекс.
                     Беляцки активно е защитавал и е оказвал подкрепа на лицата, пострадали от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.“